Giovanni Schiaparelli - Wikipedia, déi fräi Enzyklopedie

# Giovanni Schiaparelli

### Vu Wikipedia, der fräier Enzyklopedie.

Giovanni Virginio Schiaparelli

De Giovanni Virginio Schiaparelli, gebuer de 14. Mäerz 1835 zu Savigliano bei Cuneo, gestuerwen de 4. Juli 1910 zu Mailand) war en italieneschen Astronom. Vu 1864 bis 1900 war hie Direkter um Observatoire vu Mailand.

Weltbekannt gouf hien duerch seng Marsobservatiounen an duerch d’Entdeckung vun de sougenannten Marskanäl (Canali) am Joer 1877, wou de Mars der Äerd besonnesch no koum (Oppositioun). Dës zart linnefërmeg Strukturen luchen no bei der Siichtbarkeetsgrenz an hunn speziell Observatiounserfahrung gebraucht. Erréischt am Joer 1879 gouf hir Siichtung och vun aneren Astronomen bestätegt.

De Schiaparelli huet si fir natierlech Rillen oder Flossbetter gehalen, awer op Englesch huet déi falsch Iwwersetzung Canals un Konschtbauten denken gelooss. Sou sinn Science-Fiction-Romane entstanen an e joerzengtelaange Mythos vu Marsmënschen. 1894 baut de Percival Lowell de Flagstaff-Observatoire zu Arizona, fir d’Marskanäl an d’“Liewen“ op dem Mars ze erfuerschen.

Marsuewerflächkaart vum Schiaparelli

Erréischt am Joer 1965 schléissen Fotoen vun der US-Sond Mariner 4 dës Spekulatiounen aus. D’Marskanäl gëllen haut gréisstendeels als optesch Täuschung duerch Kontrasteffekter. Verschiddener sinn awer grouss Canyons oder Däller.

D’astronomesch Fuerschungen vum Schiaparellis waren och de Merkur, d’Venus, d’Sonn an d’Duebelstären. Je e Krater um Äerdmound, Merkur an um Mars goufen no him genannt. Hien huet och an enger präisgekréinter Aarbecht bewisen, datt de Meteorstroum vun de Perseiden (August-Stäreschnuppen) mat dem Koméit Swift-Tuttle vun 1862 zesummenhängt.

Weider huet hie sech mam Mars beschäftegt fir eng besser Nomenklatur anzeféieren an d’Verännerungen vun de rouden a gréng-groen Flächen souwéi de wäisse Polkapen ze ënnersichen.

Am Joer 1872 gouf hie mat der Goldmedail vun der Royal Astronomical Society ausgezeechent.

## [Änneren] Literatur

- Paul Raeburn: Mars : Die Geheimnisse des roten Planeten. Steiger Augsburg 2000.
- William Sheehan: The Planet Mars : A History of Observation and Discovery. Tucson 1996.

## [Änneren] Um Spaweck

- (en) http://www.uapress.arizona.edu/onlinebks/mars/contents.htm - William Sheehans The Planet Mars : A History of Observation and Discovery

Vun "http://lb.wikipedia.org../../../g/i/o/Giovanni_Schiaparelli_056b.html"

Kategorien: Gebuer 1835 | Gestuerwen 1910 | Italienesch Astronomen | Goldmedail vun der Royal Astronomical Society

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Español
- فارسی
- Français
- Gaeilge
- Galego
- Ido
- Italiano
- 日本語
- Nederlands
- Occitan
- Polski
- Português
- Română
- Русский
- Suomi
- Svenska